اوردون، آمریکا رهبرلیگی‌نین، ایشغال آلتین‌داکی غزه‌ده یئر آلان غیری-قانونی یهودی ائو تیکمه‌لرینه قارشی موضعسینی دییشدیرمه‌سی‌نین میدانا گتیرجگی تهلوکه‌لر موضوعسوندا خبردارلیق ائتدی.
اوردون خاریجی ایشلر ناظیری ایمن الصفدی اجتماعی مئدیا حسابی توئیتر اوزرین‌دن ائتدیگی پای‌لاشیمدا، آمریکا رهبرلیگی‌نین، اوردون چایینینباتیسیندا یئر آلان یهودی ائولرین تیکینتیلرینی آرتیق غیری قانونی اولا‌راق گؤرمدیک‌لری ایستیقامتین‌دکی شرحینی قیمتلندیردی.
ایشغال آلتین‌داکی فیلیسطینده اولان یهودی مسکونلاشما واحیدلری، اولوسلار آراسی قرارلاری و قانون‌لاری پوزان، ایکی دولت‌لی حلّی بالتالییر و احاطه‌لی باریشی رئاللاشدیرما فورصت‌لرینی اؤلدورور.  ایفاده‌سینی ایستیفاده ائدن صفدی، اوردونون تیکیلن ائولرینی قینایان رفتاری‌نین دییشمدیگینی وورغولاییب.
فیلیسطین دولت باشقانی محمود عباس‌ین سؤزجولرین‌دن نبیل ابو ردینه ایسه،  آمریکانین، ایسرائیل تیکینتیلرینین قانونی سایماغا هئچ بیر حاقی یوخ‌دور  دئدی.
فیلیسطین باش ناظیری محمد اشتیه ایسه واشینگتونون ایسکاندال قراری‌نین بین الخالق قانون‌لارین یونگوله آلینماسی معناسینی وئردیگینی سؤیله‌دی.
حماس، فیلیسطین خالق قورتولوش جبهه‌سی و ایسلامی جیهاد حرکت‌لری ده، آمریکانین قرارینا اعتراض وئردی. آوروپا بیرلیگی خاریجی ایلیشکیلر و امنیت سیاستی یوکسک نماینده‌سی فدریکا موگرینی ایسه ایسرائیلین اوردو چایینین باتیسینداکی بوتون تیکیلن ائولری‌نین غیری-قانونی اولدوغونو سؤیله‌دی.
